title: 2006/169/EZ: Odluka Komisije od 21. veljače 2006. o izmjeni Odluke 93/52/EEZ s obzirom na izjavu da su Poljska i određene pokrajine ili regije Italije slobodne od bruceloze ( B. melitensis ) i Odluke 2003/467/EZ s obzirom na izjavu da su određene pokrajine ili regije Italije slobodne od tuberkuloze, bruceloze i enzootske leukoze goveda (priopćena pod brojem dokumenta C(2006) 490)  Tekst značajan za EGP

text:
               03/Sv. 53

               HR

               Službeni list Europske unije

               86

         32006D0169

               L 057/35

               SLUŽBENI LIST EUROPSKE UNIJE

         ODLUKA KOMISIJE
   od 21. veljače 2006.
   o izmjeni Odluke 93/52/EEZ s obzirom na izjavu da su Poljska i određene pokrajine ili regije Italije slobodne od bruceloze (B. melitensis) i Odluke 2003/467/EZ s obzirom na izjavu da su određene pokrajine ili regije Italije slobodne od tuberkuloze, bruceloze i enzootske leukoze goveda
   (priopćena pod brojem dokumenta C(2006) 490)
   (Tekst značajan za EGP)
   (2006/169/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima koji utječu na trgovinu govedima i svinjama (1) unutar Zajednice, a posebno njezin Prilog A poglavlje I. dio 4., Prilog A poglavlje II. dio 7. i Prilog D poglavlje I. dio E,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (2) unutar Zajednice, a posebno njezin Prilog A poglavlje 1. točku II.,
   budući da:

               (1)

               Odluka Komisije 93/52/EEZ od 21. prosinca 1992. o utvrđivanju sukladnosti određenih država članica ili regija sa zahtjevima koji se odnose na brucelozu (B. melitensis) i o službenom statusu države članice ili regije slobodne od te bolesti (3) navodi regije država članica koje su priznate kao službeno slobodne od bruceloze (B. melitensis) u skladu s Direktivom 91/68/EEZ.

               (2)

               Poljska je, s obzirom na čitavo državno područje, Komisiji podnijela dokumentaciju kojom dokazuje sukladnost s uvjetima predviđenima Prilogom A poglavljem 1. stavkom II. točkom 1.(b) Direktive 91/68/EEZ. Nadalje, Poljska se obvezala poštivati određene druge uvjete utvrđene Direktivom 91/68/EEZ o nasumičnim pregledima koji bi se provodile nakon njezinog priznavanja kao slobodne od bruceloze.

               (3)

               Poljska bi se stoga trebala službeno priznati slobodnom od bruceloze (B. melitensis) s obzirom na ovčja ili kozja gospodarstva.

               (4)

               U regiji Friuli Venezia Giulia, u pokrajini Savona u regiji Liguria, u pokrajini Isernia u regiji Molise i u pokrajini Pescara u regiji Abruzzo, barem 99,8 % ovčjih ili kozjih gospodarstava su gospodarstva službeno slobodna od bruceloze. Nadalje, te pokrajine i regije obvezale su se da će poštivati određene druge uvjete predviđene Direktivom 91/68/EEZ o nasumičnim pregledima koji bi se provodili nakon priznavanja dotičnih pokrajina kao slobodnih od bruceloze.

               (5)

               Regija Friuli Venezia Giulia, pokrajina Savona u regiji Liguria, pokrajina Isernia u regiji Molise i pokrajina Pescara u regiji Abruzzo stoga bi se trebale priznati službeno slobodnima od bruceloze (B. melitensis) s obzirom na ovčja ili kozja gospodarstva.

               (6)

               Direktiva 64/432/EEZ predviđa da države članice ili njihovi dijelovi ili regije mogu biti proglašene službeno slobodnima od tuberkuloze, bruceloze i enzootske leukoze goveda u pogledu uzgoja goveda uz uvjet usklađivanja s određenim uvjetima izloženim u toj Direktivi.

               (7)

               Popis regija država članica proglašenih slobodnim od tuberkuloze, bruceloze i enzootske leukoze goveda izložen je u Odluci Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (4).

               (8)

               Italija je Komisiji podnijela dokumentaciju kojom dokazuje poštivanje primjerenih uvjeta predviđenih Direktivom 64/432/EEZ s obzirom na pokrajinu Pescaru u regiji Abruzzo kako bi se ta pokrajina mogla proglasiti službeno slobodnom od tuberkuloze u pogledu stada goveda.

               (9)

               Italija je Komisiji podnijela dokumentaciju kojom dokazuje sukladnost s uvjetima predviđenim Direktivom 64/432/EEZ s obzirom na pokrajine Pistoia i Siena u regiji Toscana, pokrajinu Rieti u regiji Lazio, pokrajinu Milano u regiji Lombardia, pokrajine Imperia i Savona u regiji Liguria, pokrajinu Pescara u regiji Abruzzo i regiju Friuli Venezia Giulia kako bi se te pokrajine i regije mogle proglasiti službeno slobodnima od bruceloze u pogledu stada goveda.

               (10)

               Isto tako, Italija je Komisiji podnijela dokumentaciju kojom dokazuje sukladnost s uvjetima predviđenim Direktivom 64/432/EEZ s obzirom na pokrajine Pesaro, Ancona i Macerata u regiji Marche, pokrajine Rieti i Frosinone u regiji Lazio, pokrajinu Imperia u regiji Liguria, pokrajinu Pescara u regiji Abruzzo i regiju Friuli Venezia Giulia kako bi se te pokrajine i regije mogle proglasiti službeno slobodnima od leukoze u pogledu stada goveda.

               (11)

               Slijedom procjene dokumentacije koju je podnijela Italija, dotične pokrajine i regije trebale bi se proglasiti službeno slobodnima od tuberkuloze, bruceloze i enzootske leukoze goveda.

               (12)

               Odluke 93/52/EEZ i 2003/467/EZ trebalo bi stoga se odgovarajuće izmijeniti.

               (13)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi I. i II. Odluci 93/52/EEZ izmjenjuju se u skladu s Prilogom I. ovoj Odluci.
   Članak 2.
   Prilozi I., II. i III. Odluci 2003/467/EZ izmjenjuju se u skladu s Prilogom II. ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 21. veljače 2006.

            Za Komisiju

         Markos KYPRIANOU

            Član Komisije

      (1)  SL 121, 29.7.1964., str. 1977/64. Direktiva kako je zadnje izmijenjena Uredbom (EZ) br. 1/2005. (SL L 3, 5.1.2005., str. 1.).

      (2)  SL L 46, 19.2.1991., str. 19. Direktiva kako je zadnje izmijenjena Odlukom Komisije 2005/932/EZ (SL L 340, 23.12.2005., str. 68.).

      (3)  SL L 13, 21.1.1993., str. 14. Odluka kako je zadnje izmijenjena Odlukom 2005/764/EZ (SL L 288, 29.10.2005., str. 56.).

      (4)  SL L 156, 25.6.2003., str. 74. Odluka kako je zadnje izmijenjena Odlukom 2005/764/EZ.

      PRILOG I.
      Prilozi I. i II. Odluci 93/52/EEZ mijenjaju se kako slijedi:

                  1.

                  Prilog I. zamjenjuje se sljedećim:

                     „PRILOG I.

                        DRŽAVE ČLANICE

                                 Kod ISO-a

                                 Država članica

                                 BE
                                 CZ
                                 DK
                                 DE
                                 IE
                                 LU
                                 HU
                                 NL
                                 AT
                                 PL
                                 SI
                                 SK
                                 FI
                                 SE
                                 UK

                                 Belgija
                                 Češka
                                 Danska
                                 Njemačka
                                 Irska
                                 Luksemburg
                                 Mađarska
                                 Nizozemska
                                 Austrija
                                 Poljska
                                 Slovenija
                                 Slovačka
                                 Finska
                                 Švedska
                                 Ujedinjena Kraljevina”

                  2.

                  Prilog II. zamjenjuje se sljedećim:

                     „PRILOG II.

                                 U Francuskoj:

                                 Pokrajine:

                                 Ain, Aisne, Allier, Ardèchse, Ardennes, Aube, Aveyron, Cantal, Charente, Charente Maritime, Cher, Corrèze, Côted’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Haute-Loire, Haute-Saône, Haute-Vienne, Hauts-de-Seine, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Ville de Pariz, Vosges, Yonne, Yvelines.

                                 U Italiji:

                                             —

                                             regija Abruzzo: pokrajina Pescara.

                                             —

                                             regija Friuli Venezia Giulia.

                                             —

                                             regija Lazio: pokrajine Rieti, Viterbo.

                                             —

                                             regija Liguria: pokrajina Savona.

                                             —

                                             regija Lombardia: pokrajine Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese.

                                             —

                                             regija Marche: pokrajine Ancona, Ascoli Piceno, Macerata, Pesaro, Urbino.

                                             —

                                             regija Molise: pokrajina Isernia.

                                             —

                                             regija Piemonte: pokrajine Alessandria, Asti, Biella, Cuneo, Novara, Torino, Verbania, Vercelli.

                                             —

                                             regija Sardinia: pokrajine Cagliari, Nuoro, Oristano, Sassari.

                                             —

                                             regija Trentino-Alto Adige: pokrajine Bolzano, Trento.

                                             —

                                             regija Toscana: pokrajine Arezzo, Firenze, Grosseto, Livorno, Lucca, Massa-Carrara, Pisa, Pistoia, Prato, Siena.

                                             —

                                             regija Umbria: pokrajine Perugia, Terni.

                                 U Portugalu:

                                 Autonomna regija Azora.

                                 U Španjolskoj:

                                 Autonomna regija Kanarskih otoka: pokrajine Santa Cruz de Tenerife, Las Palmas.”

      PRILOG II.
      Prilozi I., II. i III. Odluci 2003/467/EZ izmjenjuju se kako slijedi:

                  1.

                  U Prilogu I., poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od tuberkuloze

                  U Italiji:

                              —

                              regija Abruzzo: pokrajina Pescara.

                              —

                              regija Lombardia: pokrajine Bergamo, Como, Lecco, Sondrio.

                              —

                              regija Marche: pokrajina Ascoli Piceno.

                              —

                              regija Toscana: pokrajine Grossetto, Prato.

                              —

                              regija Trentino-Alto Aldige: pokrajine Bolzano, Trento.”

                  2.

                  U Prilogu II., poglavlje 2. zamjenjuje se sljedećim:
                  „POGLAVLJE 2.

                     Regije država članica službeno slobodne od bruceloze

                  U Italiji:

                              —

                              regija Abruzzo: pokrajina Pescara.

                              —

                              regija Emilia-Romagna: pokrajineBologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini.

                              —

                              regija Friuli Venezia Giulia.

                              —

                              regija Lazio: pokrajina Rieti.

                              —

                              regija Liguria: pokrajine Imperia, Savona.

                              —

                              regija Lombardia: pokrajine Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese.

                              —

                              regija Marche: pokrajina Ascoli Piceno.

                              —

                              regija Piemonte: pokrajine Alessandria, Asti, Biella, Novara, Verbania, Vercelli.

                              —

                              regija Sardinia: pokrajine Cagliari, Nuoro, Oristano, Sassari.

                              —

                              regija Toscana: pokrajine Arezzo, Grossetto, Livorno, Lucca, Pisa, Pistoia, Prato, Siena.

                              —

                              regija Trentino-Alto Aldige: pokrajine Bolzano, Trento.

                              —

                              regija Umbria: pokrajine Perugia, Terni.

                        U Portugalu:

                              —

                              Autonomna regija Azora: otoci Pico, Graciosa, Flores, Corvo.

                              U Ujedinjenoj Kraljevini:

                                          —

                                          Velika Britanija: Engleska, Škotska, Wales.”

                  3.

                  U Prilogu III., poglavlje 2. zamjenjuje se sljedećim:

         „POGLAVLJE 2.

            Regije država članica službeno slobodne od enzootske leukoze goveda

         U Italiji:

                     —

                     regija Abruzzo: pokrajina Pescara.

                     —

                     regija Emilia-Romagna: pokrajine Bologna, Ferrara, Forli-Cesena, Modena, Parma, Piacenza, Ravenna, Reggio Emilia, Rimini.

                     —

                     regija Friuli Venezia Giulia.

                     —

                     regija Lazio: pokrajine Frosinone, Rieti.

                     —

                     regija Liguria: pokrajina Imperia.

                     —

                     regija Lombardia: pokrajine Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese.

                     —

                     regija Marche: pokrajine Ancona, Ascoli Piceno, Macerata, Pesaro.

                     —

                     regija Piemonte: pokrajine Alessandria, Asti, Biella, Cuneo, Novara, Torino, Verbania, Vercelli.

                     —

                     regija Toscana: pokrajine Arezzo, Firenze, Grossetto, Livorno, Lucca, Massa-Carrara, Pisa, Pistoia, Prato, Siena.

                     —

                     regija Trentino-Alto Aldige: pokrajine Bolzano, Trento.

                     —

                     regija Umbria: pokrajine Perugia, Terni

                     —

                     regija Val d’Aosta: pokrajina Aosta.”


title: 97/638/EZ: Odluka Komisije od 19. rujna 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ vezano uz spone za konstrukcijsku drvenu građu  Tekst značajan za EGP

text:
               13/Sv. 61

               HR

               Službeni list Europske unije

               51

         31997D0638

               L 268/36

               SLUŽBENI LIST EUROPSKE UNIJE

         ODLUKA KOMISIJE
   od 19. rujna 1997.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ vezano uz spone za konstrukcijsku drvenu građu
   (Tekst značajan za EGP)
   (97/638/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkoga sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenoga proizvoda ili skupine proizvoda, ili je, iz razloga vezanih uz poštovanje kriterija iz članka 13. stavka 4., u tu svrhu potrebno uključivanje ovlaštenoga tijela za potvrđivanje;
   budući da članak 13. stavak 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. podrobno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnoga nadzora, te mogućnosti drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnoga odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda koji su navedeni u Prilogu I. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samoga proizvoda uključeno i ovlašteno tijelo za potvrđivanje.
   Članak 2.
   Postupak potvrđivanja sukladnosti, kako je naveden u Prilogu II., naznačuje se u mandatima za usklađene norme.
   Članak 3.
   Ova je Odluka upućena državama članicama.

      Sastavljeno u Bruxellesu 19. rujna 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.
   Rebrasti moždanici, nazubljeni moždanici, klinasti moždanici, žljebasti moždanici.
   PRILOG II.
   POTVRĐIVANJE SUKLADNOSTI
   Skupina proizvoda: Spone za konstrukcijsku drvenu građu (1/1)

   1.   Sustavi potvrđivanja sukladnosti

   Za dolje navedene proizvode i njihovu predviđenu uporabu CEN/Cenelec mora navesti točnu specifikaciju sljedećih sustava potvrđivanja sukladnosti u odgovarajućim smjernicama za europska tehnička odobrenja:

               Proizvod(i)

               Predviđena(-e) uporaba(-e)

               Razina(-e)
               ili razred(-i)

               Sustav(i) potvrđivanja sukladnosti

                  Rebrasti moždanici, nazubljeni moždanici, klinasti moždanici, žljebasti moždanici

               Za proizvode od konstrukcijske drvene građe

               2 +

               Sustav 2 +: Vidjeti Direktivu 89/106/EEZ, Prilog III. odjeljak 2. točku ii., mogućnost prvu, koja uključuje potvrđivanje tvorničke kontrole proizvodnje koju provodi ovlašteno tijelo na temelju početne inspekcije tvornice i tvorničke kontrole proizvodnje kao i stalnoga nadzora, ocjene i odobrenja tvorničke kontrole proizvodnje.

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, po potrebi, klauzulu 1.2.3. interpretacijskih dokumenata). U tom se slučaju provjera takvoga svojstva ne smije nametnuti proizvođaču ako on ne želi označiti djelovanje proizvoda u tom pogledu.


title: 94/164/EZ: Odluka Komisije od 18. veljače 1994. o izmjeni Direktive Vijeća 91/68/EEZ u pogledu sastavljanja zdravstvenih certifikata

text:
               03/Sv. 030

               HR

               Službeni list Europske unije

               60

         31994D0164

               L 074/42

               SLUŽBENI LIST EUROPSKE UNIJE

               18.02.1994.

      ODLUKA KOMISIJE

   od 18. veljače 1994.
   o izmjeni Direktive Vijeća 91/68/EEZ u pogledu sastavljanja zdravstvenih certifikata
   (94/164/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (1), a posebno njezin drugi stavak članka 14.,
   budući da sadržaj certifikata predviđen u Prilogu E Direktivi 91/68/EEZ treba specificirati i treba uključivati jamstva vezana za neke bolesti;
   budući da, radi izbjegavanja bilo kakvih nejasnoća, odredbe Priloga E navedenoj Direktivi, treba preformulirati;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog E Direktivi 91/68/EEZ mijenja se Prilogom ovoj Odluci.
   Članak 2.
   Ova se Odluka primjenjuje šezdesetog dana od dana objave.
   Članak 3.
   Ova je Odluka upućena državama članicama.

      Sastavljeno u Bruxellesu 18. veljače 1994.

            Za Komisiju

         René STEICHEN

            Član Komisije

      (1)  SL L 46, 19.2.1991., str. 19.
   PRILOG
   „
         PRILOG E

      ”


Odluka Komisije od 04/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6753 - ORKLA / RIEBER & SON) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 13/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8308 - MUNKSJÖ / AHLSTROM II) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 10/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7286 - CVC CAPITAL PARTNERS / DEOLEO) prema Uredbi Vijeća (EZ) br. 139/2004 (Samo je španjolski tekst vjerodostojan)


title: 2007/454/EZ: Odluka Komisije od 29. lipnja 2007. o izmjeni Odluke 2006/415/EZ u pogledu određenih mjera zaštite u vezi s jako patogenom influencom ptica podtipa H5N1 u peradi u Zajednici (priopćena pod brojem dokumenta C(2007) 3183)  Tekst značajan za EGP

text:
               03/Sv. 60

               HR

               Službeni list Europske unije

               75

         32007D0454

               L 172/87

               SLUŽBENI LIST EUROPSKE UNIJE

         ODLUKA KOMISIJE
   od 29. lipnja 2007.
   o izmjeni Odluke 2006/415/EZ u pogledu određenih mjera zaštite u vezi s jako patogenom influencom ptica podtipa H5N1 u peradi u Zajednici
   (priopćena pod brojem dokumenta C(2007) 3183)
   (Tekst značajan za EGP)
   (2007/454/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (3), a posebno njezin članak 63. stavak 3. i članak 66. stavak 2.,
   budući da:

               (1)

               Direktiva 2005/94/EZ utvrđuje određene preventivne mjere u odnosu na nadziranje i rano otkrivanje influence ptica i minimalne mjere kontrole koje se trebaju primjenjivati u slučaju izbijanja te bolesti u peradi ili drugih ptica koje se drže u zatočeništvu. Ona predviđa da se utvrde detaljna pravila koja zahtijeva epidemiološka situacija radi dopune minimalnih mjera kontrole predviđenih tom Direktivom. Datum za prijenos te Direktive u nacionalno zakonodavstvo država članica je 1. srpnja 2007.

               (2)

               Odlukom Komisije 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ (4) utvrđuju se određene zaštitne mjere koje se primjenjuju radi sprečavanja širenja te bolesti, uključujući uspostavljanje područja A i B nakon sumnje na izbijanje ili nakon potvrđenog izbijanja bolesti. Ta su područja navedena u Prilogu Odluci 2006/415/EZ i uključuju dijelove Češke Republike, Mađarske i Ujedinjene Kraljevine. Ta se Odluka trenutačno primjenjuje do 30. lipnja 2007.

               (3)

               Odluka Komisije 2006/416/EZ od 14. lipnja 2006. o određenim prijelaznim mjerama u pogledu jako patogene influence ptica u peradi ili drugih ptica koje se drže u zatočeništvu u Zajednici (5) predviđa mjere koje se trebaju provoditi u državama članicama koje nisu u potpunosti u svoje zakonodavstvo prenijele odredbe Direktive 2005/94/EZ. Ta se Odluka primjenjuje do 30. lipnja 2007. Kako države članice do 1. srpnja 2007. trebaju u nacionalno zakonodavstvo prenijeti Direktivu 2005/94/EZ, mjere koje su predviđene u toj Direktivi zamjenjuju mjere koje su trenutačno predviđene u Odluci 2006/416/EZ.

               (4)

               Kako se izbijanja influence ptica podtipa H5N1 i dalje pojavljuju, mjere utvrđene u Odluci 2006/415/EZ nastavljaju se primjenjivati ako se taj virus otkrije u peradi, čime se nadopunjuju mjere predviđene u Direktivi 2005/94/EZ.

               (5)

               S obzirom na ovu epidemiološku situaciju, primjereno je produžiti razdoblje primjene Odluke 2006/415/EZ do 30. lipnja 2008.

               (6)

               Nadalje, upućivanja u Odluci 2006/415/EZ na Odluku 2006/416/EZ trebaju se zamijeniti upućivanjima na Direktivu 2005/94/EZ.

               (7)

               Odluku 2006/415/EZ treba stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2006/415/EZ mijenja se kako slijedi:

               1.

               U članku 1., stavak 2. zamjenjuje se sljedećim:
               „2.   Mjere utvrđene u ovoj Odluci primjenjuju se ne dovodeći u pitanje mjere koje se primjenjuju u slučaju izbijanja jako patogene influence ptica u peradi poduzete u skladu s Direktivom 2005/94/EZ.”

               2.

               Članak 3. zamjenjuje se sljedećim:
               „Članak 3.
               Područja A i B
               1.   Područje navedeno u dijelu A Priloga (‚područje A’) klasificirano je kao područje visokog rizika koje se sastoji od zaražene i ugrožene zone uspostavljene u skladu s člankom 16. Direktive 2005/94/EZ.
               2.   Područje navedeno u dijelu B Priloga (‚područje B’) klasificirano je kao područje niskog rizika koje može uključiti cijelu daljnju zonu ograničenja uspostavljenu u skladu s člankom 16. Direktive 2005/94/EZ ili njezine dijelove te koje odvaja područje A od dijela pogođene države članice koji je slobodan od bolesti, ako se utvrdi takav dio, ili od susjednih zemalja.”

               3.

               Članak 4. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Država članica neposredno nakon sumnje na izbijanje ili potvrđenog izbijanja jako patogene influence ptica uzrokovane tipom A virusa influence podtipom H5, za koji se sumnja ili je potvrđeno da se radi o tipu neuraminidaze N1, uspostavlja:

                                       (a)

                                       područje A uzimajući u obzir zakonske zahtjeve određene u članku 16. Direktive 2005/94/EZ;

                                       (b)

                                       područje B uzimajući u obzir zemljopisne, administrativne, ekološke i epizootiološke čimbenike u odnosu na influencu ptica.

                                 Pogođena država članica izvješćuje Komisiju, ostale države članice i ako je primjereno, javnost o područjima A ili B.”;

                           (b)

                           u članku 4. stavku 4. točki (b), podtočka i. zamjenjuje se sljedećim:

                                       „i.

                                       najmanje 21 dan u slučaju zaražene zone i 30 dana u slučaju ugrožene zone nakon dovršetka preliminarnog čišćenja i dezinfekcije na gospodarstvu na kojemu je potvrđeno izbijanje u skladu s člankom 11. stavkom 8. Direktive 2005/94/EZ; i”.

               4.

               U članku 5., uvodna rečenica zamjenjuje se sljedećim:
               „Uz ograničenja kretanja peradi, drugih ptica koje se drže u zatočeništvu, njihovih jaja za rasplod i proizvoda dobivenih od takvih ptica kako je utvrđeno u Direktivi 2005/94/EZ, za gospodarstva u zaraženoj zoni, ugroženoj zoni i daljnjim zonama ograničenja, država članica osigurava da:”.

               5.

               U članku 12., datum „30. lipnja 2007.” zamjenjuje se datumom „30. lipnja 2008.”

               6.

               U Prilogu, datum „30. lipnja 2007.” zamjenjuje se datumom „22. srpnja 2007.”

         Članak 2.
   Ova se Odluka primjenjuje od 1. srpnja 2007.
   Članak 3.
   Ova je Odluka upućena državama članicama.

      Sastavljeno u Bruxellesu 29. lipnja 2007.

            Za Komisiju

         Markos KYPRIANOU

            Član Komisije

      (1)  SL L 395, 30.12.1989., str. 13. Direktiva kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.); ispravljena verzija (SL L 195, 2.6.2004., str. 12.).

      (2)  SL L 224, 18.8.1990., str. 29. Direktiva kako je zadnje izmijenjena Direktivom 2002/33/EZ Europskog parlamenta i Vijeća (SL L 315, 19.11.2002., str. 14.).

      (3)  SL L 10, 14.1.2006., str. 16.

      (4)  SL L 164, 16.6.2006., str. 51. Odluka kako je zadnje izmijenjena Odlukom 2007/434/EZ (SL L 161, 22.6.2007., str. 70.).

      (5)  SL L 164, 16.6.2006., str. 61. Odluka kako je izmijenjena Odlukom 2007/119/EZ (SL L 51, 20.2.2007., str. 22.).